open-index/open-wikipedia-markdown huggingface dataset:
ზემო ყური

**ზემო ყური** — სოფელი აღმოსავლეთ საქართველოში, სამხრეთ ოსეთის დროებითი ადმინისტრაციულ-ტერიტორიული ერთეულის ახალგორის მუნიციპალიტეტის წინაგრის თემში. მდებარეობს ტირიფონის ვაკეზე (შიდა ქართლის ვაკის ჩრდილოეთ ნაწილი). ზღვის დონიდან 880–900 მ, ახალგორიდან 100 კმ, კასპიდან (უახლოესი რკინიგზის სადგური) 28 კმ.

## ისტორია 
რუსეთის იმპერიის შემადგენლობაში ყოფნის დროს შედიოდა თბილისის გუბერნიის გორის მაზრის მეჯვრისხევის მონაკვეთში. საქართველოს სსრ ადმინისტრაციული დაყოფით — სამხრეთ ოსეთის ავტონომიური ოლქის ლენინგორის რაიონის წინაგრის სოფსაბჭოში. ქართულ-ოსური კონფლიქტის დაწყების შემდეგ, 1992 წლიდან, სოფელს ვერ აკონტროლებდა საქართველოს ცენტრალური ხელისუფლება. 2008 წლის აგვისტოს ომის შემდეგ ოკუპირებულია რუსეთის ფედერაციის მიერ და დე ფაქტოდ შედის არაღიარებული ე. წ. „სამხრეთ ოსეთის რესპუბლიკის“ ლენინგორის რაიონის შემადგენლობაში.

## დემოგრაფია 
1908 წელს სოფელში ცხოვრობდა 125 კაცი (უმრავლესობა ოსი), 1959 წელს (ამ დროს შედიოდა წინაგრის სოფსაბჭოში) სოფელში ცხოვრობდა 116 კაცი, რომელთაგან უმრავლესობა იყო ოსი. 1989 წლის მოსახლეობის სრულიად საკავშირო აღწერის მიხედვით ზემო ყურში 97 მცხოვრები იყო. დე ფაქტო სამხრეთ ოსეთის მიერ 2015 წელს ჩატარებულ აღწერაში ცალკე სოფლად შესული არ არის.

## რესურსები ინტერნეტში 
* 
* ზემო ყური — *Wikimapia*

## სქოლიო 
კატეგორია:ახალგორის მუნიციპალიტეტის სოფლები
კატეგორია:საქართველოს ოკუპირებული სოფლები
ოლაფ ტონი

[thumb|right|267პქ|[ევროპის საფეხბურთო ჩემპიონატი 1988|ევრო 88-ის თილისმა ბერნისთან ერთად.]]
**ოლაფ ტონი** (; დ. 1 მაისი 1966, გელზენკირხენი, ჩრდ. რაინ-ვესტფალია, გფრ) — გერმანელი ფეხბურთელი. თამაშობდა მცველისა და ნახევარმცველის პოზიციაზე. 1986 წლის მსოფლიოს ვიცე-ჩემპიონი და 1990 წლის მსოფლიო ჩემპიონი გფრ-ს ეროვნული ნაკრების შემადგენლობაში. 1988 წლის დასავლეთ გერმანიის ევროპის ჩემპიონატისა და 1998 წლის საფრანგეთის მსოფლიო ჩემპიონატის მონაწილე.

## სანაკრებო კარიერა
1984–1990 წლებში ჯერ გფრ-ს ეროვნული ნაკრების, ხოლო შემდეგ, 1992–1998 წლებში გერმანიის ეროვნული ნაკრების ღირსებას იცავს, რომელთა შემადგენლობაში საერთო ჯამში 52 შეხვედრას ატარებს და 3 ბურთი გააქვს.

## სანაკრებო სტატისტიკა
## მსოფლიო ჩემპიონატებზე
ოლაფ ტონმა მსოფლიო ჩემპიონატების 5 შეხვედრაში მიიღო მონაწილეობა.

## მიღწევები
### საკლუბო 
;  შალკე 04
* უეფა-ს თასის მფლობელი: 1996–97
* გერმანიის თასის მფლობელი: 2000–01, 2001–02
* გერმანიის ლიგის თასის ფინალისტი: 2001
 
;  ბაიერნი
* გერმანიის ჩემპიონი: 1988–89, 1989–90, 1993–94 
* გერმანიის ვიცე-ჩემპიონი: 1990–91, 1992–93
* გერმანიის სუპერთასის მფლობელი: 1990

### სანაკრებო 
;  გფრ
* მსოფლიო ჩემპიონი: 1990
* მსოფლიოს ვიცე-ჩემპიონი: 1986

## რესურსები ინტერნეტში
## კომენტარები 
## სქოლიო
კატეგორია:დაბადებული 1966
კატეგორია:დაბადებული 1 მაისი
კატეგორია:გერმანელი ფეხბურთელები
კატეგორია:მეორე ბუნდესლიგის ფეხბურთელები
კატეგორია:შალკე 04-ის ფეხბურთელები
კატეგორია:მსოფლიო ჩემპიონები ფეხბურთში
კატეგორია:გერმანიის ბუნდესლიგის ფეხბურთელები
კატეგორია:მიუნხენის ბაიერნის ფეხბურთელები
კატეგორია:გერმანიის ნაკრების ფეხბურთელები
კატეგორია:1986 წლის მსოფლიო საფეხბურთო ჩემპიონატის ფეხბურთელები
კატეგორია:1988 წლის ევროპის საფეხბურთო ჩემპიონატის ფეხბურთელები
კატეგორია:1990 წლის მსოფლიო საფეხბურთო ჩემპიონატის ფეხბურთელები
კატეგორია:1998 წლის მსოფლიო საფეხბურთო ჩემპიონატის ფეხბურთელები
კატეგორია:ცოცხალი ადამიანები
Electrolux

**Electrolux** () — ტრანსნაციონალური შვედური საყოფაცხოვრებო ელექტრო ტექნიკის მწარმოებელი კომპანია. დაარსდა 1919 წელს სტოკჰოლმში, აქვე მდებარეობს კომპანიის შტაბ-ბინა. კომპანია Electrolux ერთ-ერთი უმსხვილესი საოჯახო ტექნიკისა და მტვერსასრუტების მწარმოებელი კომპანიაა, რომელიც გაყიდული ერთეულების მიხედვით, მსოფლიოში სიდიდით მეორე კომპანიას წარმოადგენს Whirlpool–ის შემდეგ.

## ისტორია
Electrolux წარმოადგენს ორი კომპანიის გაერთიანებას — Lux AB და Svenska Elektron AB, რომელიც ცნობილი იყო მტვერსასრუტების წარმოებით. Electrolux-ის წარმოშობა მჭიდროდ არის დაკავშირებული სწორედ მტვერსასრუტებთან, თუმცა დღეს კომპანია ასევე მსხვილ საოჯახო ტექნიკას ქმნის.

## დევიზი
Electrolux-ის ამჟამინდელი საერთაშორისო დევიზია „Shape living for the Better“, წარსულში კი — „Thinking of you“ იყო. კომპანიამ, 1960-იან წლებში, დიდი ბრიტანეთის ბაზარზე მტვერსასრუტების გაყიდვებში წარმატება მოიპოვა დევიზით „Nothing sucks like an Electrolux“.

## სქოლიო
კატეგორია:შვედეთის კომპანიები
კატეგორია:ტრანსნაციონალური კომპანიები შვედეთში
კურდღელი

**კურდღელი** () — ძუძუმწოვართა გვარი კურდღლისებრთა ოჯახისა. ცნობილია 30-მდე სახეობა. მათი სხეულის სიგრძეა 44–47 სმ, მასა 5 კგ-მდე. ყურები დინგზე გრძელი აქვთ. უკანა კიდურები სიგრძით წინას მნიშვნელოვნად აღემატება. ბეწვი ხშირი და რბილია. გავრცელებული არიან ევრაზიაში, აფრიკაში, ჩრდილოეთ და ცენტრალურ ამერიკაში. საქართველოში გვხვდება რუხი კურდღელი (*Lepus europaeus*). კურდღელთა უმრვლესობა ღია ბალახოვან ვაკეებზე ბინადრობს, რამდენიმე სახეობა — ანთროპოგენურ ლანდშაფტებსა და ტყეებში. ახასიათებთ რიცხოვნობის მნიშვნელოვანი ცვალებადობა. გადააქვთ ინფექციური დაავადებები (ტულარემია, ტაქსოპლაზმოზი და სხვ.).

## ლიტერატურა 
* 

## სქოლიო 
*
კატეგორია:კურდღლისებრნი
Whirlpool Corporation

[thumb|200px|შოურუმი [ჰონგ-კონგი|ჰონგ-კონგში]]
**Whirlpool Corporation** — ტრანსნაციონალური ამერიკული საყოფაცხოვრებო ელექტრო ტექნიკის მწარმოებელი კომპანია. დაარსდა 1919 წლის 11 ნოემბერს, მიჩიგანში, აშშ-ში, აქვე მდებარეობს კომპანიის შტაბ-ბინა. კორპორაციის წლიური შემოსავალი დაახლოებით 21 მილიარდ აშშ დოლარს შეადგენს. აერთიანებს 92 000-ზე მეტ თანამშრომელსა და 70-ზე მეტ წარმოებისა და ტექნოლოგიის კვლევით ცენტრს მთელი მსოფლიოს მასშტაბით. Whirlpool Corporation საოჯახო ტექნიკის უმსხვილესი მწარმოებელია და გაყიდული ერთეულების მიხედვით მსოფლიოში პირველ ადგილს იკავებს.

კომპანიის პროდუქცია ბაზარზე წარმოდგენილია Whirlpool, Maytag, KitchenAid, Jenn-Air, Amana, Gladiator GarageWorks, Inglis, Estate, Brastemp, Bauknecht, Ignis, Indesit, Hotpoint და Consul ბრენდების სახით. მათ ვებსაიტზე ასევე ნახსენებია Diqua, Affresh, Acros და Yummly ბრენდები. ამერიკის მასშტაბით კომპანიას აქვს ცხრა საწარმოო ობიექტი.

## ძირითადი ბრენდები
* Acros ()
* Affresh Washer Cleaners
* Amana
* Ariston
* Bauknecht
* Brastemp ()
* Consul
* Diqua ()
* Estate
* Gladiator GarageWorks
* Hefei Sanyo ()
* Hotpoint ()
* Ignis
* Indesit
* Inglis
* Jenn-Air
* KitchenAid
* Maytag
* Polar
* Privileg
* Roper
* Royalstar ()
* Stinol
* Whirlpool

## სქოლიო
კატეგორია:აშშ-ის კომპანიები
კატეგორია:ტრანსნაციონალური კომპანიები აშშ-ში
კატეგორია:საყოფაცხოვრებო ტექნიკის ბრენდები
კატეგორია:1911 წელს დაარსებული კომპანიები
საგარეჯოს მთავარმოწამის ეკლესია

**საგარეჯოს მთავარმოწამის ეკლესია** — არქიტექტურული ძეგლი ქალაქ საგარეჯოში. მდებარეობს ქალაქის ჩრდილოეთით 2 კმ-ზე, ქურხულების საგვარეულო სსაფლაოდან ხუთასიოდე მეტრის დაშორებით. სავარაუდოდ განეკუთვნება გვიანდელ შუა საუკუნეებს. 

ეკლესია დარბაზულია. ნაგებია სხვადასხვა ზომის რიყის ქვით. წყობა ირეგულარულია და ტლანქი. შესასვლელი სამხრეთიდანაა. კარი შიგნიდან სწორკუთხაა, გარედან თაღოვანი. შიგნით ეკლესია გადახურულია რიყის ქვით ნაწყობი, ნახევარცილინდრული ფორმის, ერთიანი კამარით. 

ეკლესიის ფასადები სადაა, მოკლებულია ყოველგვარ სამკაულს. 2001 წელს ეკლესია ადგილობრივმა მოსახლეობამ გაარემონტა, რომლის დროსაც ეკლესიამ თითქმის მთლიანად დაკარგა თავდაპირველი სახე. ეკლესია ღარისებული კრამიტითაა გადახურული. 

## ლიტერატურა 
კატეგორია:საგარეჯოს მუნიციპალიტეტის ტაძრები
საგარეჯოს ნაეკლესიარი

**საგარეჯოს ნაეკლესიარი** — არქიტექტურული ძეგლი ქალაქ საგარეჯოში. მდებარეობს ერეკლე მეორის ქუჩაზე. 

შემორჩენილი ნანგრევებით ირკვევა, რომ შენობა რიყის ქვითა და კირის ხსნარით ყოფილა აგებული. ამჟამად მის ადგილას დავით გარეჯელის სახელობის ნიში დგას. ამავე ქუჩაზე მეორე ნაეკლესიარიცაა. სავარაუდოდ ერთ-ერთი ნაეკლესიარის ადგილზე მდგარა წმინდა ნინოს სახელობის ეკლესია, რომელიც წერილობითი დოკუმენტების თანახმად 1823 წელს „ძლიერი ქარისაგან“ დანგრეულა. 

## ლიტერატურა 
კატეგორია:საგარეჯოს მუნიციპალიტეტის ტაძრები
ჩიქავა

საკუთარი სახელი **ჩიქავა** შეიძლება აღნიშნავდეს ერთ-ერთ შემდეგ პიროვნებათაგანს:

* ალექსანდრე ჩიქავა — პედაგოგი, პოლიტიკოსი
* გოგი ჩიქავა — ეკონომისტი, პოლიტიკოსი
* ლეო ჩიქავა — ეკონომისტი

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
შილავარი

**შილავარი** () — სოფელი აზერბაიჯანში, ლენქორანის რეგიონის ლენქორანის რაიონში.  მოსახლეობის რაოდენობა —  2,285 კაცი.

## რესურსები ინტერნეტში
* 

კატეგორია:ლენქორანის რაიონის სოფლები
საგარეჯოს სამაროვანი

**საგარეჯოს სამაროვანი** — არქეოლოგიური ძეგლი ქალაქ საგარეჯოს აღმოსავლეთ ნაწილში. მდებარეობს მუნიციპალიტეტის საავადმყოფოს ეზოში. განეკუთვნება ძვ. წ. VIII-VII საუკუნეებს. 

1979 წელს მიწის სამუშაოების დროს მთლიანად დაინგრა ერთი სამარხი, რომლის მასალის დიდი ნაწილი მშენებლებმა საგარეჯოს მხარეთმცოდნეობის მუზეუმს გადასცეს. დანარჩენი მასალა ადგილზე შეკრიბა კახეთის არქეოლოგიურმა ექსპედიციამ. სამარხში აღმოჩნდა თიხის ექვსი ჭურჭელი, ბრინჯაოს მახვილი, სამაჯურები, მახათი, დედალი დუგმა, წრიული ფორმის ორნახვრეტიანი ფირფიტა, შუბისპირი, ფრაგმენტირებული სარტყელი. იმავე 1979 წელს ექსპედიციამ გათხარა ათი ორმოსამარხი. ყველა სამარხი ინდივიდუალურია. მიცვალებულები დაკრძალულნი იყვნენ მარცხენა ან მარჯვენა გვერდზე, კიდურებმოხრილნი. 

სამარხებში აღმოჩენილი თიხის ჭურჭელი განსხვავებულია აღმოსავლეთ საქართველოს ტერიტორიაზე აღმოჩენილი იმავდროული ნიმუშებისაგან, ხოლო სამაროვნის ლითონის ჭურჭელი დიდ მსგავსებას ავლენს აღმოსავლეთ საქართველოში აღმოჩენილი ამავე პერიოდის ნიმუშებთან. 

## ლიტერატურა 
* მამაიაშვილი ნ., ძვ. წ. I ათასწლეულის პირველი ნახევრის სამაროვანი საგარეჯოდან, კრებული გარეჯი, VIII, თბ., 1988

კატეგორია:საგარეჯოს მუნიციპალიტეტის არქეოლოგიური ძეგლები
კურდღელი-ტოლაი

**კურდღელი-ტოლაი** () — ძუძუმწოვარი ცხოველი კურდღლისებრთა ოჯახისა.

სხეულის სიგრძეა 55 სმ, ყურებისა 12 სმ-მდე, მასა 1,5–2,8 კგ. შეფერილობა რუხია, მურა და ჟანგმიწოვანი ტონებით, ახასიათებს მუქი და ღია საფარი (ფხისებრი) ბეწვის მონაცვლეობა; ყურის ბოლოები მუქია, მუცლის მხარე და ყელი — თეთრი. ზამთრის ბეწვი უფრო ღიაა.

ბინადრობს აზიის უდაბნოსა და ნახევარუდაბნოს სარტყელში; მთებში ზღვის დონიდან 3000 მ სიმაღლემდე. უპირატესობას ანიჭებს ისეთ ადგილებს, სადაც გავრცელებულია ბალახოვანი და მდინარისპირა მცენარეულობა, ბუჩქნარი. ტრიალებს ერთსა და იმავე მონაკვეთებში. გამრავლების პერიოდსა და ზამთარში შეუძლია ჩამოაყალიბოს 30-მდე წევრისაგან შემდგარი ჯგუფი. აქტიურია შებინდებისას და ღამით. საბუნაგეს არაღრმა ღრმულებში აკეთებს, ხშირად იმალება მიტოვებულ სოროებში (ვირზაზუნასი, მელასი და სხვ.).

იკვებება მცენარეთა მწვანე ნაწილებით, თხრის ფესვებსა და ბოლქვებს, ჭამს შემოსულ ხორბალს, ქერს, სიმინდს; ზამთარში საკვებად იყენებს ახალგაზრდა ყლორტებს, ღრღნის ხეებისა და ბუჩქების ქერქს. არეალის ჩრდილოეთ ნაწილში 2, ხოლო სამხრეთში 4 ნაყარი აქვს წელიწადში. შობს 4–6 ბაჭიას. სქესობრივ სიმწიფეს სიცოცხლის მეორე წელს აღწევენ. ნადირობის მნიშვნელოვანი ობიექტია. უმნიშვნელო ზიანის მოტანა შეუძლია სოფლის მეურნეობისათვის. ტულარემიის ერთ-ერთი მთავარი გადამტანია, მონაწილეობს ჭირის ეპიზოოტიაში. ახასიათებს რიცხოვნობის მნიშვნელოვანი პერიოდული ცვალებადობა.

## ლიტერატურა 
* *Щипанов Н. А.* ТОЛАЙ  // Большая российская энциклопедия. Том 32. Москва, 2016, стр. 234.

## სქოლიო 
კატეგორია:კურდღელი
კატეგორია:პაკისტანის ძუძუმწოვრები
იმრე კიში

**იმრე კიში** (; დ. 10 აგვისტო 1957, ჰაიდუბესერმენი, უნგრეთი) — უნგრელი ფეხბურთელი, მეკარე. იცავდა ტატაბანიის ამავე სახელწოდების საფეხბურთო კლუბ „ტატაბანიასა“ და უნგრეთის ეროვნული ნაკრების ღირსებას. 1982 წლის ესპანეთის მსოფლიო ჩემპიონატის მონაწილე უნგრეთის ეროვნული ნაკრების შემადგენლობაში.

### მსოფლიო ჩემპიონატზე 
იმრე კიში იყო უნგრეთის ეროვნული ნაკრების წევრი 1982 წლის ესპანეთის მსოფლიო ჩემპიონატზე, თუმცა არცერთ შეხვედრაში მონაწილეობა არ მიუღია.

## მიღწევები
### საკლუბო 
;  ტატაბანია
; უნგრეთის საფეხბურთო ჩემპიონატი
* ვიცე-ჩემპიონი: 1980–81
* ბრინჯაოს პრიზიორი: 1981–82

## რესურსები ინტერნეტში
* იმრე კიში — Calcio.com
* იმრე კიში — Pes Miti del Calcio
* იმრე კიში — Solofutbol.cl
* იმრე კიში — Tempó Fradi
* იმრე კიში — Transfermarkt
* იმრე კიში — Válogatott okosságok

## სქოლიო

კატეგორია:დაბადებული 1957  
კატეგორია:დაბადებული 10 აგვისტო
კატეგორია:უნგრელი ფეხბურთელები
კატეგორია:1982 წლის მსოფლიო საფეხბურთო ჩემპიონატის ფეხბურთელები
კატეგორია:უნგრეთის ნაკრების ფეხბურთელები
კატეგორია:ცოცხალი ადამიანები
საგარეჯოს ღვთისმშობლის ეკლესია (XVIII საუკუნე)

**საგარეჯოს ღვთისმშობლის ეკლესია** — არქიტექტურული ძეგლი საგარეჯოში. მდებარეობს ქალაქის ჩრდილო-დასავლეთით, მდინარე თვალთხევის მარჯვენა ნაპირზე, ფანოზაანთ გორაზე. სავარაუდოდ განეკუთვნება XVIII საუკუნეს. 

ეკლესია დარბაზულია. ნაგებია სხვადასხვა ზომის რიყისა და ქვიშაქვის ნატეხი ქვებით. წყობა ირეგულარული და ტლანქია. შესასვლელი სამხრეთიდანაა, კარი შიგნით ოდნავ ფართოვდება და თარაზულადაა გადახურული. აფსიდი თითქმის ნახევარწრიული ფორმისაა. შიგნით ეკლესია გადახურულია დადაბლებული პროპორციების, ამორფული ფორმის კამარით.

1996 წელს ადგილობრივი მოსახლეობის მიერ ჩატარებული რემონტის დროს, გადახურვის გამაგრების მიზნით, კამარას შეუყენეს წყალსადენის საკმაოდ სქელი მილი. აფსიდი დარბაზისგან გამიჯნეს დაბალი, თხელი კედლით. შიგნით ეკლესია შელესეს და შეათეთრეს გარედან კი ცემენტის ხსნარით შავად შელესეს. 

## ლიტერატურა 
კატეგორია:საგარეჯოს მუნიციპალიტეტის ტაძრები
კატეგორია:XVIII საუკუნის ეკლესიები
მოლიბდენის დიბრომიდი

**მოლიბდენის დიბრომიდი** — არაორგანული ქიმიური ნივთიერება. მისი ფორმულაა MoBr2.

## სინთეზი
მოლიბდენის დიბრომიდი მიიღება მოლიბდენ (II)-ის ქლორიდის ლითიუმის ბრომიდთან რეაქციით.
:\mathrm{[Mo_6Cl_8]Cl_4 + 12 \ LiBr \longrightarrow [Mo_6 Br_8]Br_4 + 12 \ LiCl}

## სქოლიო 
* Momlybdenum dibromide at Web Elements

კატეგორია:მოლიბდენი
კატეგორია:ბრომიდები
კატეგორია:არაორგანული ნივთიერებები
შირინსუ

**შირინსუ** () — სოფელი აზერბაიჯანში, ლენქორანის რეგიონის ლენქორანის რაიონში.

## რესურსები ინტერნეტში
* 

კატეგორია:ლენქორანის რაიონის სოფლები
ქედიგორა

**ქედიგორა** — სოფელი აღმოსავლეთ საქართველოში, ახალგორის მუნიციპალიტეტის წინაგრის თემში. მდებარეობს მდინარეების მეჯუდისა და ლეხურის წყალგამყოფის სამხრეთ მთისწინეთში. ზღვის დონიდან 1040 მ, ახალგორიდან 75 კმ.

## ისტორია 
რუსეთის იმპერიის შემადგენლობაში ყოფნის დროს შედიოდა თბილისის გუბერნიის გორის მაზრის მეჯვრისხევის მონაკვეთში. საქართველოს სსრ ადმინისტრაციული დაყოფით — სამხრეთ ოსეთის ავტონომიური ოლქის ლენინგორის რაიონის 2008 წლის აგვისტოს ომის შემდეგ ოკუპირებულია რუსეთის ფედერაციის მიერ და დე ფაქტოდ შედის არაღიარებული ე. წ. „სამხრეთ ოსეთის რესპუბლიკის“ ლენინგორის რაიონის შემადგენლობაში. 1959 წელს (ამ დროს შედიოდა წინაგრის სოფსაბჭოში) სოფელში ცხოვრობდა კვლავ 123 კაცი, რომელთაგან უმრავლესობა იყო ისევ ოსი. დე ფაქტო სამხრეთ ოსეთის მიერ 2015 წელს ჩატარებული აღწერის მიხედვით ქედიგორის მოსახლეობას 3 კაცი (2 მამაკაცი და 1 ქალი) შეადგენდა (აღწერაში შესულია „რაგიყაუს“ სახელით).

## ღირსშესანიშნაობები 
არქიტექტურული ძეგლებიდან აღსანიშნავია ქედიგორის წმინდა გიორგისა და კვირაცხოვლის ეკლესიები.

## ცნობილი ადამიანები 
სოფელ ქედიგორაში დაიბადა ცნობილი ქართველი (ეროვნებით ოსი) ფეხბურთელი და მწვრთნელი ვლადიმერ გუცაევი.

## რესურსები ინტერნეტში 
* 
* ქედიგორა — *Wikimapia*

## სქოლიო 
კატეგორია:ახალგორის მუნიციპალიტეტის სოფლები
კატეგორია:საქართველოს ოკუპირებული სოფლები
ჰენრი ლანკასტერელი (1310-1361)

**ჰენრი ლანკასტერელი** (), მეტსახელად **ჰენრი გროსმონტელი** (; დ. 1310 — გ. 23 მარტი, 1361) — პლანტაგენეტთა დინასტიის წარმომადგენელი. ლანკასტერისა და ლეიცესტერის ჰერცოგი. ინგლისის მეფე ჰენრი IV-ის პაპა.

## ბიოგრაფია 
ჰენრი დაიბადა 1310 წელს ინგლისში. იგი იყო ლანკასტერისა და ლეიცესტერის ერლ ჰენრი ლანკასტერელისა და მისი ცოლის, მაუდ ჩაუორთის უფროსი ვაჟი. მამის მხრიდან იგი ინგლისის მეფე ჰენრი III-ის შვილთაშვილი იყო. როგორც კი წამოიზარდა იგი აქტიურად ჩაება სხვადასხვა სამხედრო კამპანიაში. როგორც ჯვაროსანი, ჰენრი იბრძოდა პრუსიაში, როდოსსა და გრანადაში. მან ასევე თავი გამოიჩინა შოტლანდიაში ბრძოლისას. 1337 წელს სასტიკად დაამარცხა ფლანდრიის გრაფი. ამის შემდეგ ჰენრი აქტიურად ჩაება ასწლიან ომში, სადაც 1340 წელს მონაწილეობა მიიღო სლეის ბრძოლაში. ამის შემდეგ იგი შოტლანდიაში შეიჭრა, 1342 წელს კი ბრეტანში. 1343 წელს, რომის პაპმა კლემენტ VI-მ იგი თავის ელჩად მიავლინა ესპანეთში. 

1345 წელს ჰენრი დაინიშნა სამეფო არმიის ლეიტენანტ-კაპიტნად, რის შემდეგაც აკვიტანიაში წავიდა საომრად. იგი ამავე წელს ბაიონში შეიჭრა 500 რაინდითა და 2,000 მშვილდოსნით, რის შემდეგაც ბორდოსაკენ დაიძრა და ფრანგები დაამარცხა ობეროშის ბრძოლაში. ამის შემდეგ მან კიდევ რამდენიმე ბრძოლა მოიგო მელანში, მონსეგურსა და რეოლში. 1346 წელს მან მოაოხრა პუატუ, ლუზინიანი, სენტონჟე, სენტი და სხვა მრავალი ქალაქი. 

1347 წელს იგი კვლავ დაბრუნდა საფრანგეთში. გამოჩენილი სიმამაცისათვის მეფე ედუარდ III-მ მას ქალაქი ბერგერაკი აჩუქა. 1349 წელს ჰენრი ლანკასტერელი დაინიშნა გასკონიის ვიცე-რეგენტად. მიუხედავად ამისა, იგი ბრძოლას მაინც არ წყვეტდა. 1358 წელს, უინძორის სასახლეში ჩატარებულ სატურნირო შეჩიბრებაზე მან ფეხი სერიოზულად დაიზიანა. 

ამის მიუხედავად, იგი საფრანგეთში გადავიდა და 1359-1360 წლებში დაიკავა რეიმსი, სადაც აპირებდა, რომ ედუარდ III საფრანგეთის მეფედ ეკურთხებინა, მაგრამ არ დასცალდა და 1361 წელს იმსხვერპლა შავმა ჭირმა. ამან ფრანგებს ცოტა ამოსუნთქვის საშუალება მისცა, მაგრამ იგი მალევე ჩაანაცვლა ეგრედ წოდებულმა შავმა პრინცმა. 

## ლიტერატურა 
* Arnauld, E.J. (ed.) (1940). Le livre de seyntz medicines: The Unpublished Devotional Treatise of Henry of Lancaster. Oxford: Blackwell.
* Beltz, George Frederick (1841). Memorials of the Order of the Garter. London: William Pickering. Retrieved 27 October 2013.
* Brown, A. L.; Summerson, Henry (May 2006). "Henry IV (1366–1413)". Oxford Dictionary of National Biography (online ed.). Oxford University Press. doi:10.1093/ref:odnb/12951.(Subscription or UK public library membership required.)
* Fowler, Kenneth Alan (1969). The King's Lieutenant: Henry of Grosmont, First Duke of Lancaster, 1310–1361. London. ISBN 0-236-30812-2.
* McKisack, M. (1959). The Fourteenth Century: 1307–1399. Oxford: Oxford University Press. ISBN 0-19-821712-9.
* Ormrod, W. M. (2005). "Henry of Lancaster, first duke of Lancaster (c. 1310–1361)". Oxford Dictionary of National Biography (online). doi:10.1093/ref:odnb/12960.
* Prestwich, M.C. (2005). Plantagenet England: 1225–1360. Oxford: Oxford University Press. ISBN 0-19-822844-9.

კატეგორია:დაბადებული 1310
კატეგორია:გარდაცვლილი 23 მარტი
კატეგორია:გარდაცვლილი 1361
კატეგორია:პლანტაგენეტები
შიხაქერანი

**შიხაქერანი** () — სოფელი აზერბაიჯანში, ლენქორანის რეგიონის ლენქორანის რაიონში.  მოსახლეობის რაოდენობა —  2,906 კაცი.

## რესურსები ინტერნეტში
* 

კატეგორია:ლენქორანის რაიონის სოფლები
ალი-იურტი

**ალი-იურტი** (, ; ყოფ. **ნარონი**, *Нарон*) — სოფელი რუსეთში, ინგუშეთის რესპუბლიკის ნაზრანის რაიონში. მუნიციპალურ წარმონაქმნ „ალი-იურტის სასოფლო დასახლების“ ცენტრი და ერთადერთი დასახლებული პუნქტი. მდებარეობს ჩრდილოეთ ოსეთის საზღვართან ახლოს, ნაზრანიდან სამხრეთ-აღმოსავლეთით 8 კმ-ში, ზღვის დონიდან 713 მ. 6517 მცხოვრები (2019).

## სქოლიო 
კატეგორია:ნაზრანის რაიონის სოფლები
ბარსუკი (ინგუშეთი)

**ბარსუკი** (, ) — სოფელი რუსეთში, ინგუშეთის რესპუბლიკის ნაზრანის რაიონში. მუნიციპალურ წარმონაქმნ „ბარსუკის სასოფლო დასახლების“ ცენტრი და ერთადერთი დასახლებული პუნქტი. მდებარეობს მდინარეების ნაზრანკისა და სუნჯის შეერთების ადგილას, ნაზრანიდან ჩრდილო-აღმოსავლეთით, ზღვის დონიდან 514 მ. 11 370 მცხოვრები (2019). სოფლის ჩრდილოეთით გადის რკინიგზის ხაზი.

## სქოლიო 
კატეგორია:ნაზრანის რაიონის სოფლები
გაზი-იურტი

**გაზი-იურტი** (, ; 1944–1958 წლებში — **ზარეჩნოე**) — სოფელი რუსეთში, ინგუშეთის რესპუბლიკის ნაზრანის რაიონში. მუნიციპალურ წარმონაქმნ „გაზი-იურტის სასოფლო დასახლების“ ცენტრი და ერთადერთი დასახლებული პუნქტი. მდებარეობს მდინარე სუნჯის (თერგის მარჯვენა შენაკადი) მარჯვენა ნაპირზე, ნაზრანიდან ჩრდილო-აღმოსავლეთით 1,5 კმ-ში, მაგასიდან ჩრდილოეთით 9 კმ-ში, ზღვის დონიდან 501 მ. 1953 მცხოვრები (2019).

## სქოლიო 
კატეგორია:ნაზრანის რაიონის სოფლები
უელსის პრინცესა

**უელსის პრინცესა** (, ) — ბრიტანული არისტოკრატიული წოდება, რომელსაც ატარებენ უელსის პრინცის მეუღლეები. წოდება დაარსდა 1278-1283 წლებში ინგლისის მეფე ედუარდ I-ის მიერ უელსის სამთავროს დაპყრობის შემდეგ და იგი ენიჭებოდა ჯერ ინგლისის, შემდეგ კი დიდი ბრიტანეთის ტახტის მემკვიდრის ცოლს. ისტორიაში პირველი უელსის პრინცესა იყო ჯოან კენტელი, ეგრეთ წოდებული „შავი პრინცის“ მეუღლე, რომელმაც ვერ მოახერხა სადედოფლო ტახტზე ასვლა. დღეისათვის უელსის პრინცესა კამილა პარკერ ბოულესია, რომელიც არის დედოფალ ელისაბედ II-ის ვაჟის, უელსის პრინც ჩარლზის მეორე მეუღლე. ისტორიაში ერთ-ერთ ყველაზე ცნობილ უელსის პრინცესად სწორედ ჩარლზის პირველი ცოლი, პრინცესა დიანა სახელდება.

## უელსის პრინცესების სია 
## იხილეთ აგრეთვე 
* უელსის პრინცი
* ინგლისის დედოფლების სია
* დიდი ბრიტანეთის კონსორტების სია

## ლიტერატურა 
* Princesses of Wales by Deborah Fisher. University of Wales Press, 2005.
* 'Tystiolaeth Garth Celyn' Y Traethodydd 1998 ISSN 0969-8930
* Fryer, M.; Mary Beacock Fryer; Arthur Bousfield; Garry Toffoli (1983). Lives of the Princesses of Wales. Toronto: Dundern Press Limited. ISBN 978-0-919670-69-3.

კატეგორია:წოდებები
კატეგორია:არისტოკრატიული წოდებები
კატეგორია:ინგლისის ისტორია
გეირბეკ-იურტი

**გეირბეკ-იურტი** — სოფელი რუსეთში, ინგუშეთის რესპუბლიკის ნაზრანის რაიონში. შედის დოლაკოვოს სასოფლო დასახლების შემადგენლობაში. მდებარეობს რაიონის ჩრდილო-დასავლეთ ნაწილში, სუნჯის ქედის სამხრეთ ძირში, ნაზრანიდან ჩრდილო-დასავლეთით 38 კმ-ში, მალგობეკიდან სამხრეთით 18 კმ-ში, ზღვის დონიდან 696 მ. 258 მცხოვრები (2019).

## სქოლიო 
კატეგორია:ნაზრანის რაიონის სოფლები
ვადაჭკორია

საკუთარი სახელი **ვადაჭკორია** შეიძლება აღნიშნავდეს ერთ-ერთ შემდეგ პიროვნებათაგანს:

* ალისტრო ვადაჭკორია — რევოლუციური მოძრაობის მონაწილე, პუბლიცისტი
* ბადრი ვადაჭკორია — ჟურნალისტი, ფოტოკორესპონდენტი
* გიორგი ვადაჭკორია — საფეხბურთო მსაჯი
* გურამ ვადაჭკორია — პათომორფოლოგი
* დოდო ვადაჭკორია — მწერალი, მთარგმნელი
* ვალერიან ვადაჭკორია — ინჟინერ-მექანიკოსი, საბჭოთა სახელმწიფო თანამდებობის პირი
* ზურაბ ვადაჭკორია — მსახიობი, ილუზიონისტი
* ზურაბ ვადაჭკორია — ყბა-სახის ქირურგი
* ნოდარ ვადაჭკორია — არქიტექტორი
* სოლომონ ვადაჭკორია — პოლიტიკოსი
* შოთა ვადაჭკორია — მწერალი, ჟურნალისტი
* შოთა ვადაჭკორია — ისტორიკოსი

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
გედსამანიის ღვთისმშობლის ეკლესია

**გედსამანიის ღვთისმშობლის („ვარდობის“) ეკლესია** — ქართული ხუროთმოძღვრების ძეგლი, საქართველოში, იმერეთის მხარის ხარაგაულის მუნიციპალიტეტში სოფელ გედსამანიის ძველ სასაფლაოზე, შემაღლებულ ადგილას.

## ძეგლის აღწერა
ეკლესია დარბაზული ტიპისაა. სავარაუდოდ, განვითარებული შუა საუკუნეების. ადგილობრივი მოსახლეობა მოიხსენიებს როგორც „ვარდობის“ ეკლესიას. ინტერიერში - აღმოსავლეთით ნახევარწრიული აბსიდაა, ცენტრში თაღოვანი სარკმლით. საკურთხევლის ცენტრალური სარკმლის მარჯვნივ და მარცხნივ დიდი ზომის, თაღოვანი, მაღალი ნიშებია. ჩრდილოეთ კედელზე მცირე ზომის ნიშია. საკურთხეველს აქვს ოდნავ ამაღლებული ამბიონი. საკურთხეველი გამოყოფილი ყოფილა კუსტარულად დამზადებული ხის კანკელით, რომლის მხოლოდ მცირე ნაშთია შემორჩენილი. ამბიონზე, ქვის საბრჯენებზე დგას მოზრდილი, ოთკუთხა ქვა (სავარაუდოდ ტრაპეზის), რომელიც აშკარად გადმოადგილებულია საკურთხევლიდან. დასავლეთის კედელში გაჭრლია კარი, შიგნიდან თაღოვანი, გარედან არქიტრავული. კარის თავზე სარკმელია რკინის ცხაურით. კარი გაჭრილია სამხრეთის კედელშიც. ეკლესიის ცენტრში, ჩრდილო და სამხრეთ კედლებზე შემორჩენილია პილასტრები. ჩრდილო და სამხრეთ კედლებში გაჭრილია დიდი ზომის, ოთხკუთხა სარკმლები, რომლებზეც რკინის ცხაურებია დაყენებული. ეკლესიას არა აქვს კამარა. ადგილობრივი მცხოვრებლების განმარტებით, კამარა ჩამოუნგრევია აღმოსავლეთის ფასადთან მდგარ უზარმაზარ ხეს, რომელიც 15- 20 წლის წინ ზუსტად კამარის თავზე გადმოქცეულა (არაა გამორიცხული, კამარა მანამდეც ყოფილოყო დაზიანებული. ხემ ალბათ საბოლოოდ დაანგრია). იატაკი შენარჩუნებულია დაზიანებული ქვის ფილაქანის სახით. ტაძრის კედლები შელესილი და შეთეთრებულია. იატაკიდან დაახლოებით 1მ -ის სიმაღლეზე კედლები ცისფრად ყოფილა შეღებილი. ეკლესიაში დევს ქვის ორი ნატეხი, ზედ ამოკვეთილი ასოთმთავრული წარწერით. ეკლესიაში დგას ხის კარადები, რომლებშიც განთავსებულია ხატები (თანამედროვე). ამასთან, ეკლესიაში აწყვია ფიცრები, მაგიდები, ხის გრძელი სკამები, სხვადასხვა საყოფაცხოვრებო ნივთები, რომლებსაც, როგორც ჩანს, ადგილობრივი მოსახლეობა გამოიყენებს ცხვრის დაკვლისა და დღეობების დროს. ფასადები შელესილია თეთრად. შელესვა ნაწილობრივ დაზიანებულია. დასავლეთ და აღმოსავლეთ კედლებში გაჭრილ კარებების თავზე ამოკვეთილია წრეში ჩასმული, ლურჯად შეღებილი ჯვრები. ეკლესია გადახურული ყოფილა ქართული კრამიტით, რომელიც ახლაც აწყვია ეზოში. ამჯერად ეკლესია გადახურულია გოფრირებული თუნუქის საბურავით. ეკლესია გარშემორტყმულია უზარმაზარი, უძველესი ცაცხვის ხეებით. სამხრეთ კედელთან არის ჩასასვლელი მიწისქვეშა გვირაბში, ან სათავსოში. ეკლესიის ეზოში, სამხრეთით, შემორჩენილია აგურის კედლის (შესაძლოა კარიბჭის) ნაშთი.

ეკლესიას ირგვლივ შემოუყვება დიდი ზომის ქვებით ნაშენი გალავნის ნაშთი. სამხრეთით, გალავანში ჩართულია ნახევარწრიული ბურჯი, რომლის ზედა ნაწილი მცენარეებითაა დაფარული. გალავანში სათოფურებია დატანილი.

ამ ეკლესიაში ადგილობრივი მოსახლეობა აღნიშნავს „ვარდობის“ დღესასწაულს. აღინიშნება აღდგომიდან მერვე ორშაბათს. აღსანიშნავია, რომ გედსამანიის ღვთისმშობლის ეკლესია, როგორც „გესამანის საყდარი“ მოხსენებული აქვს ტიმოთე გაბაშვილს, 1737 წელს შედგენილ ლიხთ-იმერეთის რუკაზე. ასევე, მოხსენებული აქვს ვახუშტი ბატონიშვილსაც.

## რესურსები ინტერნეტში
*

კატეგორია:ხარაგაულის მუნიციპალიტეტის ტაძრები
გედსამანიის წმინდა გიორგის ეკლესია

**გედსამანიის („ტბეთის“) წმინდა გიორგის ეკლესია** — ქართული ხუროთმოძღვრების ძეგლი, საქართველოში, იმერეთის მხარის ხარაგაულის მუნიციპალიტეტში სოფელ გედსამანიიდან 2 კმ-ის მანძილზე, მაღალი მთის წვერზე, გაშლილ მინდორზე. 

## ძეგლის აღწერა
ხარაგაულელი ავტორის, იზა ვეფხვაძის წიგნის „ხარაგაულის“ მიხედვით მეცხრამეტე საუკუნის პრესის მასალებით ეკლესიას "ტბეთი" ეწოდება შავშეთში მდებარე ტბეთის ეკლესიის პატივსაცემად. ამავე მასალების მიხედვით არსებულა ხალხური გადმოცემა, რომ ეკლესია თამარ მეფეს აუგია. რადგან ადგილი მიუვალი იყო, ხალხი ჩამწკრივებულა მდინარიდან მთის წვერამდე და თოთოეული ქვის ხელი-ხელ გადაწოდებით აუზიდავთ საშენი მასალა მთის წვერზე. ეკლესია დარბაზული ტიპისაა. ირგვლივ ასწლოვანი, უზარმაზარი ცაცხვის ხეები აქვს შემოჯარული. ინტერიერი - აღმოსავლეთით ნახევარწრიული აბსიდაა, ცენტრში თაღოვანი სარკმლით, რომელშიც თუნუქია ჩასმული. აბსიდის სამხრეთ კედელში დატანებულია ოთკუთხა ნიშა, ხოლო ჩრდილო კედელში - თაღოვანი. აბსიდის ჩრდილოეთ და სამხრეთ კედლებში ჩატანებულია ქვევრები. საკურთხეველში, ზედ აღმოსავლეთის კედელთან მიდგმულია ტრაპეზის მაღალი, ოთკუთხა ქვა. საკურთხევლის კედლები სანთლის დასანთებ სიმაღლეზე ძალზედ შემურულია. ყველგან შერჩენილია სანთლის ნაღვენეთები. საკურთხეველში, ნიშებში და კედლებზე განლაგებულია თანამედროვე ხატები და ჯვრები. რატომღაც, საკურთხეველშია ჩამოკიდებული თანამედროვე ზარი, ასევე დგას თვითნაკეთი კუსტარულად დამზადებული სასანთლეები. ეკლესიის ინტერიერი, გარდა საკურთხევლისა და კონქისა, შელესილია. სამხრეთის კედელში გაჭრილია თაღოვანი კარი და მომცრო ზომის თაღოვანი სარკმელი. დასავლეთის კედელს გადაუყვება თაღი. ეკლესია აშენებულია სხვადასხვა ზომის ქვებით. ეკლესიის ფასადები შელესილია. აღმოსავლეთ ფასადზე, სახურავის ქვემოთ, ამოკვეთილია წრეში ჩასმული ჯვარი. სახურავს შემოყვება კარნიზი. კარნიზის ქვები ბევრგან ჩამოცვენილია და სამხრეთის კედელთანაა დალაგებული. არის საშიშროება კარნიზის ქვების ჩამოცვენისა. ეკლესიის შესასვლელ კართან ორსაფეხურიანი ქვის კიბეა. ეკლესია გადახურული ყოფილა კრამიტით. ამჯერად გადახურულია გოფრირებული თუნუქით (ადგილობრივი მოსახლეობის ძალებით). დასავლეთის ფასადიდან დაახ. 1მ-ის დაშორებით დგას ახლად აგებული ნაგებობა, რომელიც გადახურულია ეკლესიის ძველი, შემორჩენილი კრამიტით. სავარაუდოდ, ეს ნაგებობა „ტბეთობის“ დღესასწაულზე ამოსულ მოსახლეობის, ღამისმთევლებისა და სუფრის გასაშლელად უნდა იყოს განკუთვნილი (შენობაში განლაგებულია მაგიდები და სკამები). ეკლესია არ არის მოქმედი. აქ , გიორგობის თვის პირველ ნახევარში, ორშაბათ დღეს, იმართება „ტბეთობის“ დღესასწაული, რომელშიც ახლომახლო სოფლების მოსახლეობა იღებს მონაწილეობას.

## რესურსები ინტერნეტში
*

კატეგორია:ხარაგაულის მუნიციპალიტეტის ტაძრები
კალციუმის ქრომატი

**კალციუმის ქრომატი** — არაორგანული ნივთიერება, ფორმულით CaCrO4. არის ყვითელი, ძლიერ ტოქსიკური მყარი ნივთიერება. ჩვეულებრივ გვხვდება დიჰიდრატის სახით, მაგრამ ბუნებაში არსებობს მინერალი ქრომატიტი, რომელიც არის ანჰიდრიტი.

## თვისებები
კალციუმის ქრომატი კარგავს წყალს 200 ° C ტემპერატურაზე. მყარ მდგომარეობაში, რეაქციაში აფეთქებით შედის ჰიდრაზინთან. ბორთან შერევისას იწვის ნელა.

## სქოლიო 
კატეგორია:კალციუმი
კატეგორია:ქრომატები
კატეგორია:არაორგანული ნივთიერებები
თამაზ ქეცბა

**თამაზ იუანის ძე ქეცბა** (; დ. 22 თებერვალი, 1962, სოხუმი, აფხაზეთის ასსრ, საქართველოს სსრ, სსრკ) — აფხაზი პოლიტიკოსი.  2019 წლის აფხაზეთის ე. წ. საპრეზიდენტო არჩევნების დროს იყო პრეზიდენტობის კანდიდატ ასტამურ თარბას პრემიერ-მინისტრობის კანდიდატი. პირველ ტურში ხაჯიმბამ 5703 (6,89%) მიიღო.
## რესურსები ინტერნეტში
* ინტერვიუ თამაზ ქეცბასთან

კატეგორია:დაბადებული 22 მაისი
კატეგორია:დაბადებული 1965
კატეგორია:აფხაზი პოლიტიკოსები
თამაზ
მეორე მსოფლიო ომის დანაკარგები

ქვემოთ მოცემულია მეორე მსოფლიო ომის შედეგად მიღებული დანაკარგების სია ქვეყნების მიხედვით.

## ომში მონაწილე ქვეყნების დანაკარგი 
## ფინანსური ზარალი 
## სქოლიო
კატეგორია:მეორე მსოფლიო ომი
ასტურიის პრინცი

**ასტურიის პრინცი** () — ესპანური არისტოკრატიული წოდება რომელიც დაარსდა 1388 წელს კასტილის მეფე ხუან I-ის მიერ. ასტურიის პრინცის, ან პრინცესის წოდებას ატარებდა ჯერ კასტილიის, შემდეგ კი ესპანეთის მეფის ტახტის მემკვიდრე. უმეტეს შემთხვევაში ასტურიის პრინცის წოდება მამაკაცს ენიჭებოდა, თუმცა არსებობს 13 გამონაკლისი, როდესაც ეს წოდება ქალს მიენიჭა. პირველი ასტურიის პრინცი სწორედ ხუან I-ის უფროსი ვაჟი, ენრიკე იყო, რომელიც შემდეგში კასტილიის მეფე გახდა ენრიკე III-ის სახელით, ხოლო დღეისათვის ასტურიის პრინცესაა ესპანეთის მეფე ფილიპე VI-ის უფროსი ქალიშვილი, ლეონორ დე ბურბონი, რომელიც მომავალ დედოფლად მოიაზრება. 

## ასტურიის პრინცებისა და პრინცესების სია 
## იხილეთ აგრეთვე 
* ასტურიის პრინცესა
* უელსის პრინცი
* დოფინი
* ესპანეთის მონარქების სია

## ლიტერატურა 
* Anguera Nolla, Pere. La visión de Castilla desde Cataluña. Algunas opiniones (in Spanish). Salamanca: University of Salamanca. pp. 85–104. ISBN 978-84-7800-315-0.
* Coronas González, Santos M. (2001). Príncipe y Principado de Asturias: historia dinástica y territorial de un título (PDF) (in Spanish). Salamanca: Anuario de historia del derecho español. pp. 49–74. ISBN 978-84-7800-315-0.
* Ferrando Badía, Juan (1990). Dictamen sobre el título "Príncipe de Gerona" (PDF) (in Spanish). Salamanca: Consejo Valenciano de Cultura español.
* Suárez Fernández, Luis (2000). Primera etapa en la institución del Principado de Asturias (in Spanish). Salamanca: Boletín de la Real Academia de la Historia. ISSN 0034-0626.
* Apezarena, José; Castilla, Carmen (1993). Así es el príncipe: vida del futuro rey de España (in Spanish). Ediciones Rialp. ISBN 9788432130090.
* Manrique, Cayetano (1862). Historia de la legislacion y recitaciones del derecho civil de España (in Spanish). Imprenta Nacional.
* Sampedro Escolar, José Luis (2014). La numeración de los Príncipes de Asturias (PDF) (in Spanish). Real Academia Matritense de Heráldica y Genealogía.
* Robles do Campo, Carlos (2009). Los Infantes de España tras la derogación de la Ley Sálica (1833) (in Spanish). Real Academia Matritense de Heráldica y Genealogía. ISSN 1133-1240., n° XII.
* Suárez Fernández, Luis (2003). Principado de Asturias: un proceso de señorialización regional (in Spanish). Real Academia de la Historia. ISBN 9788495983329.

კატეგორია:წოდებები
კატეგორია:ესპანეთის ისტორია
კატეგორია:არისტოკრატიული წოდებები
ასტურიის პრინცესა

**ასტურიის პრინცესა** ()  — ესპანური არისტოკრატიული წოდება, რომელიც ენიჭებოდათ ჯერ კასტილიის, შემდეგ კი ესპანეთის ტახტის მემკვიდრის, ანუ ასტურიის პრინცის მეუღლეებს. წოდება შეიქმნა 1388 წელს მეფე ხუან I-ის მიერ და პირველი ასტურიის პრინცესა მისი ვაჟის, ენრიკეს ცოლი, კეთრინ ლანკასტერი იყო, რომელიც შემდგომში კასტილიის დედოფალი გახდა. ასტურიის პრინცესის წოდება ეკვივალენტურია უელსის პრინცესისა ინგლისში და მადამ დოფინისა საფრანგეთში. ისტორიაში სულ 13 ასტურიის პრინცესა იყო, რომელთაგან უკანასკნელი იყო ლეტიცია ორტისი, ესპანეთის დღევანდელი დედოფალი. 

## ასტურიის პრინცესების სია 
## იხილეთ აგრეთვე 
* ასტურიის პრინცი
* ესპანეთის დედოფლების სია
* უელსის პრინცესა
* მადამ დოფინი

## ლიტერატურა 
* « Real Decreto 1368/1987, de 6 de noviembre, sobre régimen de títulos, tratamientos y honores de la Familia Real y de los Regentes », Boletín oficial del Estado,‎ 12 novembre 1987 (lire en ligne [archive] [PDF])
* Robles do Campo 2009, p. 382
* Yolanda Gómez Sánchez, La Monarquía parlamentaria: Familia real y Sucesión a la Corona, Madrid, Ediciones Hidalguía, 2008, 308 p. (, lire en ligne [archive]), p. 214
* « Real Decreto 54/1977 sobre Títulos y Denominaciones que corresponden al Heredero de la Corona », Boletín oficial del Estado,‎ 22 janvier 1977 (lire en ligne [archive] [PDF])
* Robles do Campo 2009, p. 381
* Chantal de Badts de Cugnac et Guy Coutant de Saisseval, Le Petit Gotha, Paris, Éditions Le Petit Gotha, coll. « Petit Gotha », 2002 (1re éd. 1993), 989 p. (), p. 364
* Carlos Robles do Campo, « Los Infantes de España tras la derogación de la Ley Sálica (1830) », dans Real Academia Matritense de Heráldica y Genealogía, Anales de la Real Academia Matritense de Heráldica y Genealogía, vol. XII, Madrid, La Academia, 2009, 451 p. (ISSN 1133-1240)

კატეგორია:წოდებები
კატეგორია:არისტოკრატიული წოდებები
კატეგორია:ესპანეთის ისტორია
თეთრი (მრავალმნიშვნელოვანი)

**თეთრი** შეიძლება აღნიშნავდეს:
*თეთრი — ყველაზე ღია ფერი
*თეთრი  — საქართველოს ფულის ერთეული
*თეთრი —   ვერცხლის ფულის ზოგადი სახელი საქართველოში XIII-XIV საუკუნეებში.
ფელიქს დრაივერი

**ფელიქს დრაივერი** (დ. 23 აგვისტო, 1961)  — ბრიტანელი გეოგრაფ-ისტორიკოსი, ლონდონის უნივერსიტეტის ჰოლოუეის სამეფო კოლეჯის პროფესორი.
 
2000 წელს მიენიჭა სამეფო გეოგრაფიული საზოგადოების მერჩისონის ჯილდო. 2007 წელს გახდა საზოგადოებრივ მეცნიერებათა აკადემიის წევრი, ხოლო 2011 წელს ბრიტანეთის აკადემიის წევრი. 

## რესურსები ინტერნეტში 
*[პროფესორი ფელიქს დრაივერი](https://pure.royalholloway.ac.uk/portal/en/persons/felix-driver(a89b94b9-c7fa-4b97-bead-78afc46b9e07).html) 
*[ფელიქს დრაივერის პუბლიკაციები](https://pure.royalholloway.ac.uk/portal/en/persons/felix-driver(a89b94b9-c7fa-4b97-bead-78afc46b9e07)/publications.html) 

კატეგორია:ბრიტანელი ისტორიკოსები 
კატეგორია:ბრიტანელი გეოგრაფები
კატეგორია:დაბადებული 1961
კატეგორია:დაბადებული 23 აგვისტო
კატეგორია:ცოცხალი ადამიანები
სტრონციუმის ქრომატი

**სტრონციუმის ქრომატი** — არაორგანული ქიმიური ნივთიერება, ფორმულით SrCrO4..

## მიღება
სტრონციუმის ქრომატი მიიღება სტრონციუმის ქლორიდის და კალიუმის ქრომატისგან. 

:SrCl2 + K2CrO4 -> 2KCl + SrCrO4 v  

ასევე მიიღება სტრონციუმის კარბონატისა და ქრომმჟავისგან.

## სქოლიო 
კატეგორია:სტრონციუმი
კატეგორია:ქრომატები
კატეგორია:არაორგანული ნივთიერებები
ბერეწმინდის წმინდა გიორგის ეკლესია

მინი|ბერეწმინდის წმინდა გიორგის ეკლესია
**ბერეწმინდის წმინდა გიორგის ეკლესია** — არქიტექტურული ძეგლი, საქართველოში, იმერეთის მხარის ხარაგაულის მუნიციპალიტეტში სოფელ მარელისის ზედა უბანში, რომელსაც ბერეწმინდას უწოდებენ, სასაფლაოს მოსწორებულ მდელოზე. აშენებულია ბერძენი მშენებლების მიერ XIX-XX საუკუნეების მიჯნაზე.

## ძეგლის აღწერა
საკმაოდ მასშტაბური ნაგებობის ფასადები კარგად თლილი მოთეთრო-მოჩალისფრო ქვის კვადრების რეგულარული წყობით არის შემოსილი. ეკლესიის დარბაზული ნაწილის სწორკუთხა გეგმას აღმოსავლეთით ნახევარწრიული შვერილი საკურთხეველი ასრულებს, ხოლო დასავლეთით კართან მიდგმული სამრეკლო. საკურთხეველი ეკლესიის დარბაზულ ნაწილთან შედარებით დაბალია და მისი სამსაფეხუროვანი თაროს კარნიზის დონეზე ფასადებს მთელ პერიმეტრზეასეთივე პროფილის სარტყელი უვლის. სამხრეთისა და ჩრდილოეთის მხარეს ფასადის შუა ნაწილში ორფერდა სახურავით დასრულებული ოდნავ გამოზიდული რიზალიტები გამოიყოფა, ხოლო დასავლეთის მხარეს ორფერდა სახურავის ძირში გავლებული დამატებითი სარტყელით ფრონტონია მონიშნული. ამავე მხრიდან მიდგმული ორსართულიანი სამრეკლოს დანაწევრება პასუხობს აღნიშნული სარტყლების ნიშნულებს და წვევით მაღალი თაღებით გახსნილ კარიბჭეს ქმნის, ხოლო ზემოთ შედარებით დაბალთაღოვან ფანჩატურს საკუთრივ სამრეკლოსთვის. ამასთან ერთად ფასადების ძირში ერთი თხელი საფეხურით შვერილი მაღალი ცოკოლი იკვეთება. ყოველივე ეს ეკლესიის დიდ ნაგებობას ჰორიზონტალურ არეებად ყოფს და საფასადო სიბრტყეში კონსტრუქციულობის ელემენტი შეაქვს. ეკლესიის ფართო და მაღალი სარკმლები ორ-ორი საკურთხევლისა და გვერდით კედლებში და ერთიც დასავლეთით ყველა თაღოვანია და ლილვისა და თაროს პროფილის საპირეები შემოსდევს. რაც შეეხება დასავლეთის , სამხრეთისა და ჩრდილოეთის კარის ღიობებს, ისინი სწორკუთხაა და თაღოვანი საპირით შემოწერილ ტიმპანურ ნაწილში ორ მათგანს ფიგურული რელიეფური კომპოზიციები ახლავს. რაც შეეხება დასავლეთის კარს, აქ ტიმპანში ჩასმულ სარკმლის სქემატურ თავსართზე დაფუძნებული ჯვარცმაა წარმოდგენილი; შემოსილ ქრისტეს ფიგურას დარღვეული პროპორცია დიდი თავი და პატარა ტანი გამოარჩევს. მას ვარდულის მოყვანილობის ორი ღილი აქვს მონიშნული ხალათზე. სამხრეთის კარს ზემოთ ტინპანის არეში წარმოდგენილია მდგომარე ქრისტეს ფიგურა, რომელიც ასევე გამოირჩევა არაპროპორციულად დიდი თავით და ზედმიწევნით მციე ზომის კიდურებით. ქრისტეს სახე ემოციურია, ღრმად ჩამჯდარი თვალები ჩამუქებულია, გაშლილი, ტალღოვანი თმა მხრებზე აფენია. მარჯვენაში ჯვრით დასრულებული კვერთხი უპყრია. ერთმანეთისგან განსხვავებულ კომპოზიციებში, ორივე ქრისტეს დამუშავება ერთნაირად უშუალოა, გარკვეული პრიმიტიულობა ახასიათებს და ვფიქრობთ ხალხური სკოლის ნიშნების მატარებელია. რაც შეეხება ინტერიერს, ბოლო წლებში ჩატარებული რემონტის შედეგად მას მხატვრული სახე მთლიანად დაკარგული აქვს; კედლების ზედაპირს ერთიანად ფარავს ცემენტის სქელი ფენა.

## რესურსები ინტერნეტში
*

კატეგორია:ხარაგაულის მუნიციპალიტეტის ტაძრები
კატეგორია:XIX საუკუნის ეკლესიები
ჭიაბრიშვილი

საკუთარი სახელი **ჭიაბრიშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* ანდრია ჭიაბრიშვილი — პოლიტიკური მოღვაწე
* გიორგი ჭიაბრიშვილი — საფეხბურთო მწვრთნელი
* ირაკლი ჭიაბრიშვილი — ინჟინერი
* სიმონ ჭიაბრიშვილი — პოლიტიკური მოღვაწე, ვაჭარი

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
ნიჯატ აბასოვი

**ნიჯატ აზადის ძე აბასოვი** (; დ. 14 მაისი, 1995, ბაქო, აზერბაიჯანი) — აზერბაიჯანელი მოჭადრაკე, დიდოსტატი 2010-წლიდან.

## ბიოგრაფია 
ნიჯატ აბასოვი დაიბადა 14 მაისს 1995 წელს ქალაქ ბაქოში.

## მიღწევები
2009 წელს მიიღო საერთაშორისო ოსტატის, 2010 წელს გროსმეისტერის ტიტული. 2015 წელს ნიდერლანდების ქალაქ ვეიქ-ენ-ზეიაში „20th Cultural Village Chess Tournament“-ზე საერთაშორისო საჭადრაკო ტურნირის გამარჯვებული გახდა და 2016 წლამდე „ვეიქ-ან-ზი ტურნირი“ მონაწილეობის მიღების შესაძლებლობა მიეცა.

## რესურსები ინტერნეტში
*Nicat Abbasov şahmat turnirinin qalibi oldu 
*Nijat Abasov. Chess-DB.com  
*Nijat Abasov. 365chess.com 
*Nijat Abasov. fide.com 
*Nijat Abasov. chessgames.com 
*Nijat Abasov. chessclub.com 
*Nijat Abasov. chess.com 

## სქოლიო
კატეგორია:დაბადებული 14 მაისი
კატეგორია:დაბადებული 1995
კატეგორია:აზერბაიჯანელი მოჭადრაკეები
კატეგორია:ბაქოში დაბადებულები
კატეგორია:ცოცხალი ადამიანები
ლევან დვალი

**ლევან დვალი** (დ. 9 მაისი, 1927, თბილისი — გ. 30 იანვარი, 1983, იქვე) — ქართველი ექიმი, მედიცინის მეცნიერებათა დოქტორი (1964), პროფესორი (1967)

## ბიოგრაფია
ლევან დვალი დაიბადა 1927 წლის 9 მაისს ქალაქ თბილისში. დაამთავრა თბილისის სახელმწიფო სამედიცინო ინსტიტუტი 1949 წელს.

1951-1952 წლებში მოსკოვის I სახელმწიფო სამედიცინო ინსტიტუტის ფაკულტატური ქირურგიული კათედრის თანამშრომელი იყო, 1958-1961 წლებში — საქართველოს ექსპერიმენტული და კლინიკური ქირურგიის კვლევითი ინსტიტუტის უფროსი მეცნიერ–მუშაკი, 1970 წლიდან თბილისის მთავარი ქირურგი.

არის სამეცნიერო ნაშრომების და მონოგრაფიების ავტორი, მისი სამეცნიერო ნაშრომები ეხება ქირურგიის აქტუალურ საკითხებს. 

გარდაიცვალა 1983 წლის 30 იანვარს. დაკრძალულია თბილისში. 

## ლიტერატურა 
## რესურსები ინტერნეტში 
კატეგორია:ქართველი ექიმები
კატეგორია:ქართველი ქირურგები
კატეგორია:დაბადებული 1927
კატეგორია:დაბადებული 9 მაისი
კატეგორია:გარდაცვლილი 1983
კატეგორია:გარდაცვლილი 30 იანვარი
კატეგორია:მედიცინის მეცნიერებათა დოქტორები
კატეგორია:თბილისის სახელმწიფო სამედიცინო ინსტიტუტის კურსდამთავრებულები
გიორგი ჭაუჭიძე

**გიორგი ჭაუჭიძე** (დ. 30 ნოემბერი, 1975, ჭიათურა) — ქართველი პედაგოგი, ქართული ენის და ისტორიის მასწავლებელი. 2019 წელს გახდა მასწავლებლის ეროვნული ჯილდოს მფლობელი. ხანგრძლივად ასწავლიდა მარნეულის № 2 საჯარო სკოლაში; ამჟამად მუშაობს სოფელ ქვეშის საჯარო სკოლაში.

## პედაგოგიური ხედვები 
ჭაუჭიძე განსაკუთრებით ყურადღებას უთმობს არაქართულენოვან სკოლებში სწავლების ხარისხს და ინტეგრაციას — მისი 20-წლიან კარიერაში ~15 წელი ეთნიკურ სომეხ და აზერბაიჯანელ მოსწავლეებთან მუშაობას დაუთმო. მისი ძირითადი პრინციპია: „**ჩვენი თავისუფალი განვითარება ჩვენს ერთიანობასა და ჩვენს ტრადიციაშია**“ — სკოლა უნდა იყოს თავისუფალი განვითარების სივრცე, სადაც თანასწორობა, პატივისცემა და ზრუნვა ფასდება პრაქტიკით: სიყვარულის სწავლება — სიყვარულის გამოხატვით, თავისუფლების — თავისუფალი ქმედებით, პატივისცემის — პატივისცემის ჩვენებით.

## რესურსები ინტერნეტში 
* TPrize — „გიორგი ჭაუჭიძე“  
* ინტერვიუ — „მარნეულის მეორე საჯარო სკოლის მასწავლებელი გიორგი ჭაუჭიძე…“  
* Georgian Primary Education/GPF — ეროვნული ჯილდო 2019  

## სქოლიო 
კატეგორია:ქართველი პედაგოგები
კატეგორია:მასწავლებლის ეროვნული ჯილდოს მფლობელები
კატეგორია:დაბადებული 1975
კატეგორია:დაბადებული 30 ნოემბერი
კატეგორია:ჭიათურის მუნიციპალიტეტში დაბადებულები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:ილიას სახელმწიფო უნივერსიტეტის კურსდამთავრებულები
მანანა კაპეტივაძე

**მანანა კაპეტივაძე** (დ. 10 ოქტომბერი, 1964, ქუთაისი) — ქართველი პედაგოგი, ინგლისური და რუსული ენების მასწავლებელი, მასწავლებლის ეროვნული ჯილდოს მფლობელი (2018). 2003 წელს სასკოლო მიღწევებისთვის მიენიჭა ღირსების ორდენი. იგი არის TEA პროგრამის (Teaching Excellence and Achievement) ალუმნი; პროფესიული სტაჟირება გაიარა აშშ-ში, მონტანის სახელმწიფო უნივერსიტეტში.

## ბიოგრაფია 
დაიბადა 1964 წლის 10 ოქტომბერს, ქუთაისიში. საშუალო განათლება მიიღო ქუთაისის №17 საჯარო სკოლაში (1981). შემდგომ სწავლობდა პიატიგორსკის სახელმწიფო უცხო ენათა პედაგოგიურ ინსტიტუტში, რომლის ინგლისური ენის ფაკულტეტი დაამთავრა 1987 წელს.  
1988 წელს, განაწილებით, დაიწყო მასწავლებლად მუშაობა სტავროპოლის მხარეში, შემდეგ — ბაღდათის რაიონის სოფელ როხის საჯარო სკოლაში; სხვადასხვა პერიოდში საქმიანობდა ქუთაისის უცხო ენების სასწავლო ცენტრში და ბაღდათის/დიმის სკოლებში. 2002 წელს მონაწილეობდა TEA პროგრამაში (მონტანის სახელმწიფო უნივერსიტეტი, აშშ). 2006–2014 წლებში თანამშრომლობდა აშშ-ის მშვიდობის კორპუსთან (წინასამსახურებრივი ტრენინგების განათლების ტექნიკური ტრენერი). 2015 წლიდან არის ბაღდათის №2 საჯარო სკოლის ინგლისური და რუსული ენების მასწავლებელი და პარალელურად ხელმძღვანელობს ბაღდათის ინოვაციების ცენტრს.  
* 2018 — მასწავლებლის ეროვნული ჯილდო.

## რესურსები ინტერნეტში 
* TPrize — „მანანა კაპეტივაძე“  
* NPLG — ბიოგრაფიული ლექსიკონი  
* edu.aris.ge — ჯილდოს შესახებ სიახლე  

## სქოლიო 
კატეგორია:ქართველი პედაგოგები
კატეგორია:ქართველი ქალები
კატეგორია:ქუთაისში დაბადებულები
კატეგორია:დაბადებული 1964
კატეგორია:დაბადებული 10 ოქტომბერი
კატეგორია:საქართველოს ღირსების ორდენის კავალრები
კატეგორია:მასწავლებლის ეროვნული ჯილდოს მფლობელები
კობალტის ფოსფატი

**კობალტის ფოსფატი** — არაორგანული ქიმიური ნივთიერება, ფორმულით Co3(PO4)2. ამ არაორგანულ პიგმენტს, ასევე უწოდებენ კობალტის იისფერს.. გამოიყენება კატალიზატორად.

## სინთეზი
*კობალტის ფოსფატი მიიღება, კობალტის ქლორიდისა და კობალტის ჰიდროფოსფატისგან:
:\mathsf{3CoCl_2 + 2Na_2HPO_4 + 8H_2O \ \xrightarrow{}\ Co_3(PO_4)_2\cdot 8H_2O\downarrow + 4NaCl + 2HCl }

## რეაქციები
*კობალტის ფოსფატის რეაქცია წყალბადთან:
:\mathsf{Co_3(PO_4)_2 + 8H_2 \ \xrightarrow{550-1000^oC}\ Co + 2CoP + 8H_2O }
:\mathsf{4Co_3(PO_4)_2 + 27H_2 \ \xrightarrow{550-1000^oC}\ 6Co_2P + P_2O_5 + 27H_2O }

## ლიტერატურა
* Химическая энциклопедия / Редкол.: Кнунянц И.Л. и др.. — М.: Советская энциклопедия, 1990. — Т. 2. — 671 с 
* Справочник химика / Редкол.: Никольский Б.П. и др.. — 3-е изд., испр. — Л.: Химия, 1971. — Т. 2. — 1168 с. 
* Рипан Р., Четяну И. Неорганическая химия. Химия металлов. — М.: Мир, 1972. — Т. 2. — 871 с. 

## სქოლიო
კატეგორია:კობალტი
კატეგორია:ფოსფატები
კატეგორია:არაორგანული ნივთიერებები
შოვუ

**შოვუ** () — სოფელი აზერბაიჯანში, ლენქორანის რეგიონის ლენქორანის რაიონში.  მოსახლეობის რაოდენობა —  	1,674 კაცი.

## რესურსები ინტერნეტში
* 

კატეგორია:ლენქორანის რაიონის სოფლები
წაქვის წმინდა გიორგის ეკლესია

**წაქვის წმინდა გიორგის ეკლესია** — ქართული ხუროთმოძღვრების ძეგლი, საქართველოში, იმერეთის მხარის ხარაგაულის მუნიციპალიტეტში სოფელ წაქვის სამხრეთ-აღმოსავლეთით 1,5 კმ-ზე, მაღალ ადგილას, მოვაკებულ ადგილზე, დასავლეთიდან გვიანი მინაშენით. 

## ძეგლის აღწერა
ეკლესია ძირითადად ხით არის ნაშენი, ხოლო მინაშენი ქვითა და აგურით, რომელიც გარედან მთლიანად გალესილია. გადახურულია ღარიანი კრამიტით, სამხრეთის კალთის დაზიანებული ადგილი დაფარულია თუნუქით. გეგმაში ეკლესია მართკუთხაა, აღმოსავლეთით ბრტყელი აფსიდით, დევს ტრაპეზის ქვა. აფსიდის წინ გაკეთებულია ხის კანკელი, მას მხოლოდ აღსავლის კარი აქვს. კანკელის თავზე გადებულ პროფილირებულ ხის ძელზე მიმაგრებულია დეკორატიულად მორთული, ხის ერთი ფიცრისგან გამოჭრილი დაფა, რომელზედაც ტალღოვანი ფორებია გამოკვეთილი და ქვედა ნაწილში დასრულებულია ნახევარწრიული რკალით, რომელიც ბოლოვდება შუბის ისრის ფორმის დეტალებით. კანკელის ოდნავ ჩრდილოეთით დევს მეორე საკურთხევლის ქვა. შესასვლელი სამხრეთის მხრიდან აქვს, იგი ოთხკუთხაა. ხის ეკლესიას სამხრეთიდან ოთხ ოთხკუთხა სვეტზე შემდგარი ღია გალერეაა მოწყობილი. ასეთივე გალერეაა მოწყობილი ჩრდილოეთის მხარეს. ეკლესია დგას მარტივ ქვის ცოკოლზე და მინაშენით მოქცეულია ოთხქანობიან გადახურვის ქვეშ. ეკლესიის გარშემო არის ძველი საფლავის ქვები და რაც ყველაზე მნიშვნელოვანია მრავალი ზედაშეს ქვევრები. დღეისათვის მხოლოდ ორი ქვევრია ღვინით სავსე, დანარჩენი ცარიელია და დაზიანებული.

## რესურსები ინტერნეტში
*

კატეგორია:ხარაგაულის მუნიციპალიტეტის ტაძრები
კატეგორია:ხის ტაძრები საქართველოში
ჯეისი კეროლი

**ჯეისი დონ კეროლი** (; დ. 16 აპრილი, 1983, ლარამი) — აზერბაიჯანელი-ამერიკელი პროფესიონალი კალათბურთელი. არის ლიგა ACB-გუნდის, რეალ მადრიდის შემადგენლობაში. აგრეთვე იგი ირიცხება აზერბაიჯანის ეროვნულ საკალათბურთო ნაკრებში. იუტას სახელმწიფო უნივერსიტეტის ეჯისისთვის კოლეჯის კალათბურთის თამაშისას ყველასთვის ნაცნობი იყო მისი სროლის სტილით, სროლის არეალითა და გამძლეობით. 3 ქულიანების რეალიზების პროფენტით, NCAA-ის ისტორიაში, იგი მეორე ადგილს იკავებს. არის ეჯისის ყველა დროის საუკეთესო სქორერი.

## პროფესიონალური კარიერა
2009 წელს კეროლმა თამაში ესპანეთის ACB ლიგის გუნდში, გრან კანარიაში დაიწყო თამაში. მისი აგენტის მიხედვით:„ჯეისი იმედოვნებდა, რომ ამ წელს განავითარებდა საკუთარ დაცვით უნდარებს და უახლოეს მომავალში გააფორმებდა კონტრაქტს NBA-ის გუნდთან.

2010 წელს, ორლანდოს პრო ზაფხულის ლიგაზე კეროლი ბოსტონ სელტიქსის საზაფხულო გუნდში თამაშობდა. მოგვიანებით მან ნიუ-იორკ ნიქსის სახელით ითამაშა ლას-ვეგასის ზაფხულის ლიგაზე.

### რეალ მადრიდი
2011 წლის ივლისში კეროლმა რეალ მადრიდთან სამწლიანი კონტრაქტი გააფორმა. 2013 წლის 22 ივლისს მან ხელი მოაწერა ხელშეკრულების გაგრძელებას და ამ კონტრაქტით კეროლს გუნდში დარჩენა 2017 წლამდე შეეძლო.

2014-15 წლების სეზონში, ევროლიგის ფინალებში რეალ მადრიდმა დაამარცხა ოლიმპიაკოსი ანგარშით 78-59 და ამ გამარჯვებით ევროლიგის ჩემპიონობა მოიპოვა. ამავე სეზონის ბოლოს რეალ მადრიდმა მოიპოვა ესპანეთის ლიგა 2014-15-ის ჩემპიონობა. აგრეთვე ამავე სეზონში ACB ლიგის ფინალურ სერიაში გუნდმა ბარსელონა 3-0 დაამარცხა და ACB ლიგის ჩემპიონიც გახდა. ამ ტიტულებით რეალ მადრიდმა ეგრეთ წოდებული „სამმაგი გვირგვინი“ მოიგო.

2018 წლის მაისში რეალ მადრიდმა ფინალურ თამაშში ფერენბახჩე დაამარცა ანგარიშით 85-80 და ევროლიგის 2017-18 წლის სეზონის ჩემპიონობა მოიპოვა. 36 ევროლიგის თამაშში ქეროლი საშუალოდ 9.4 ქულას აგროვებდა.

## აზერბაიჯანის ეროვნული ნაკრები
კეროლმა აზერბაიჯანის მოქალაქეობა 2012 წელს აიღო.

2013 წლის FIBA ევრობასკეტის საკვალიფიკაციო ეტაპზე კეროლმა აზერბაიჯანის ეროვნულ ნაკრებთან ერთად ორი მატჩი ჩაატარა. პირველ თამაშში დააგროვა 27 ქულა თუმცა გუნდი შვედეთის ნაკრებთან ანგარიშით 79-96 დამარცხდა, ხოლო მეორე თამაშში მოიპოვა 26 ქულა და ნაკრებმა მატჩი გამარჯვებით, ანგარიშით 95-77, დაასრულა.

## რესურსები ინტერნეტში
* Jaycee Carroll  at acb.com 
* Jaycee Carroll  at  draftexpress.com
* Jaycee Carroll at eurobasket.com
* Jaycee Carroll at euroleague.net
* Jaycee Carroll  at sports-reference.com
* Jaycee Carroll  at utahstateaggies.com

## სქოლიო
კატეგორია:დაბადებული 16 აპრილი
კატეგორია:დაბადებული 1983
კატეგორია:აზერბაიჯანელი კალათბურთელები
კატეგორია:ამერიკელი კალათბურთელები
კატეგორია:ცოცხალი ადამიანები